Դեռ անցած դարի 1918-20-ական թվականներին, Հայաստանի առաջին հանրապետության օրոք, վիեննայաբնակ առեւտրական Գեղամ Ամատունին ցանկացել է ՀՀ առեւտրային ներկայացուցչություն բացել Չեխիայում, իսկ հետագայում նաեւ մեր մի քանի հայրենակիցներ փորձել են Հայաստանի իշխանություններին համոզել, որպեսզի Պրահայում ՀՀ հյուպատոսություն բացեն։ Եվ 1920 թվականի հոկտեմբերի 20-ին Հայաստանի Հանրապետության առաջին հյուպատոս է նշանակվել Ջեյմս Գրինֆիլդը, ով լինելով միանգամից հինգ երկրիՙ Գերմանիայի, Ավստրիայի, Հունգարիայի, Չեխոսլովակիայի եւ Լեհաստանի ՀՀ հյուպատոս, պետք է լայնածավալ աշխատանք տաներ։ Սակայն նա ընդամենը մեկ ամիս է աշխատել, քանի որ նոյեմբերին Հայաստանում խորհրդային կարգեր են հաստատվել եւ երկու երկրների միջեւ հարաբերություններն այլ ընթացք են ստացել։ (Տե՛ս Օրեր, 2009,3-4)։